CELEX: 62012CA0454
Language: et
Date: 2014-02-27 00:00:00
Title: Liidetud kohtuasjad C-454/12 ja C-455/12: Euroopa Kohtu (kaheksas koda) 27. veebruari 2014 . aasta otsus (Bundesfinanzhof’i eelotsusetaotlus – Saksamaa) – Pro Med Logistik GmbH (C-454/12) versus Finanzamt Dresden-Süd ja Eckard Pongratz, kes tegutseb Karin Oertel’i pankrotihaldurina (C-455/12) versus Finanzamt Würzburg mit Außenstelle Ochsenfurt (Eelotsusetaotlus — Käibemaks — Kuues käibemaksudirektiiv — Artikli 12 lõige 3 — H lisa 5. rühm — Direktiiv 2006/112/EÜ — Artikli 98 lõiked 1 ja 2 — III lisa punkt 5 — Neutraalse maksustamise põhimõte — Reisijate ja nende pagasi vedu — Siseriiklikud õigusnormid, mille järgi kohaldatakse erinevat käibemaksumäära taksoveole ja juhiga üüriautoveole)

14.4.2014   
            
            
               ET
            
            
               Euroopa Liidu Teataja
            
            
               C 112/8
            
         Euroopa Kohtu (kaheksas koda) 27. veebruari 2014. aasta otsus (Bundesfinanzhof’i eelotsusetaotlus – Saksamaa) – Pro Med Logistik GmbH (C-454/12) versus Finanzamt Dresden-Süd ja Eckard Pongratz, kes tegutseb Karin Oertel’i pankrotihaldurina (C-455/12) versus Finanzamt Würzburg mit Außenstelle Ochsenfurt
   (Liidetud kohtuasjad C-454/12 ja C-455/12) (1)
   
   ((Eelotsusetaotlus - Käibemaks - Kuues käibemaksudirektiiv - Artikli 12 lõige 3 - H lisa 5. rühm - Direktiiv 2006/112/EÜ - Artikli 98 lõiked 1 ja 2 - III lisa punkt 5 - Neutraalse maksustamise põhimõte - Reisijate ja nende pagasi vedu - Siseriiklikud õigusnormid, mille järgi kohaldatakse erinevat käibemaksumäära taksoveole ja juhiga üüriautoveole))
   2014/C 112/09
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Hagejad: Pro Med Logistik GmbH (C-454/12), Eckard Pongratz, kes tegutseb Karin Oertel’i pankrotihaldurina (C-455/12)
   
      Kostjad: Finanzamt Dresden-Süd (C-454/12), Finanzamt Würzburg mit Außenstelle Ochsenfurt (C-455/12)
   
      Ese
   
   Eelotsusetaotlus – Bundesfinanzhof – Saksamaa – Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artikli 98 lõike 1 koostoimes III lisa 5. rühmaga ning nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 12 lõike 3 punkti a kolmanda lõigu koostoimes H lisa 5. Rühmaga (muudetud) tõlgendamine – Neutraalse maksustamise põhimõte – Siseriiklikud õigusnormid, mis näevad käibemaksuga maksustamisel ette tarbija seisukohast identsete teenuse osutajate teenuste, mis rahuldavaid samasuguseid vajadusi, erineva kohtlemise – Haigete transporditeenuse osutamisel, mida osutavad taksoettevõtjad ja juhiga üüriautoettevõtjad, erinev kohtlemine
   
      Resolutsioon
   
   
               1.
            
            
               Nõukogu 17. mai 1977. aasta direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas, mida on muudetud nõukogu 19. jaanuari 2001. aasta direktiiviga 2001/4/EÜ, artikli 12 lõike 3 punkti a kolmandat lõiku koostoimes H lisa 5. rühmaga, ja nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 98 lõikeid 1 ja 2 koostoimes III lisa punktiga 5 tuleb neutraalse maksustamise põhimõttest lähtudes tõlgendada nii, et nende normidega ei ole vastuolus see, kui kahele ühistranspordina osutatavale reisijate ja nende pagasi veo teenusele, ehk taksoveole ja juhiga üüriautoveole, kohaldatakse erinevat käibemaksumäära – ühele vähendatud ja teisele harilikku käibemaksumäära –, kui esiteks kujutab ühistranspordina teostatav reisijate vedu taksoga endast nimetatud kahe veoliigi puhul täitmisele kuuluvatest nõuetest lähtudes direktiivide 5. rühmas ja 5. punktis sätestatud reisijate ja nende pagasi veoga seotud teenuste konkreetset ja eriomast osa, ning teiseks mõjutavad need erinevused määraval viisil keskmise kasutaja otsust teha valik ühe või teise nimetatud veoliigi kasuks. Siseriikliku kohtu ülesanne on kontrollida, kas põhikohtuasjas on tegemist sellise juhtumiga.
            
         
               2.
            
            
               Kuuenda direktiivi 77/388, mida on muudetud direktiiviga 2001/4, artikli 12 lõike 3 punkti a kolmandat lõiku koostoimes H lisa 5. rühmaga ja direktiivi 2006/112 artikli 98 lõikeid 1 ja 2 koostoimes III lisa punktiga 5 tuleb neutraalse maksustamise põhimõttest lähtudes tõlgendada nii, et nende normidega on samas vastuolus see, kui kahele ühistranspordina osutatavale reisijate ja nende pagasi veo teenusele, ehk taksoveole ja juhiga üüriautoveole, kohaldatakse erinevat käibemaksumäära, kui sellise erikokkuleppe kohaselt, mis kuulub erisusteta kohaldamisele kokkuleppe osalistest taksoettevõtjatele ja juhiga autode üürile andmisega tegelevatele ettevõtjatele, ei kujuta reisijate vedu taksoga endast reisijate ja nende pagasi veoga seotud teenuste konkreetset ja eriomast osa ning kui nimetatud tegevust, mida teostatakse viidatud erikokkuleppe alusel, saab keskmise tarbija seisukohast pidada ühistranspordina teostatava juhiga üüriautoveoga sarnaseks tegevuseks, mis tuleb välja selgitada liikmesriigi kohtul.
            
         
      (1)  ELT C 399, 22.12.2012.